CELEX: 62020TN0134
Language: fi
Date: 2020-02-27 00:00:00
Title: Asia T-134/20: Kanne 27.2.2020 – Huhtamaki v. komissio

11.5.2020   
            
            
               FI
            
            
               Euroopan unionin virallinen lehti
            
            
               C 161/47
            
         
      Kanne 27.2.2020 – Huhtamaki v. komissio
      (Asia T-134/20)
      (2020/C 161/59)
      Oikeudenkäyntikieli: englanti
      
         Asianosaiset
      
      
         Kantaja: Huhtamaki Sàrl (Senningerberg, Luxemburg) (edustajat: asianajajat M. Struys ja F. Pili)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan asetuksen (EY) N:o 1049/2001 (1) täytäntöönpanosääntöjen 4 artiklan mukaisesti 18.12.2019 annetun Euroopan komission päätöksen, jolla hylättiin kantajan 13.11.2019 päivätty uudistettu pyyntö saada tutustua tiettyihin asiakirjoihin kyseisen asetuksen nojalla
               
            
                  —
               
               
                  velvoittamaan Euroopan komissio antamaan kantajalle oikeus saada tutustua ei-luottamuksellisiin versioihin asiakirjasta, jossa luetellaan veropäätösten adressaatit ja jonka Luxemburg toimitti 22.12.2014 vastauksena komission 19.6.2013 päivättyyn kirjeeseen, joka mainitaan muodollisen tutkintamenettelyn aloittamisesta valtiontukien alalla tapauksessa valtiontuki SA.50400 (2019/NN-2) – Luxemburg – mahdollinen valtiontuki, 7.3.2019 annetun komission päätöksen 4 kohdassa, sekä Luxemburgin verohallinnon antamiin veropäätöksiin, joihin Euroopan komissio viittaa mainitun 7.3.2019 annetun komission päätöksen 4 ja 7 kohdassa
               
            
                  —
               
               
                  velvoittamaan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan komissio teki oikeudellisen virheen, kun se katsoi, että oikeuskäytännössä vahvistettua luottamuksellisuutta koskevaa yleistä olettamaa sovelletaan kantajan pyyntöön saada tutustua pyydettyihin asiakirjoihin.
               
            
                  2)
               
               
                  Toinen kanneperuste, jonka mukaan siinä tapauksessa, että luottamuksellisuutta koskeva olettama olisi sovellettavissa käsiteltävässä asiassa (mitä se ei ole), se, ettei asetuksen 1049/2001 4 artiklan 2 kohdan ensimmäisessä ja kolmannessa luetelmakohdassa suojatuille eduille aiheudu minkäänlaista haittaa, estäisi kyseisen olettaman soveltamisen (toisen perusteen ensimmäinen osa). Kantaja väittää lisäksi, että kyseisen olettaman soveltaminen kumottaisiin joka tapauksessa, koska on olemassa yleisen edun mukaisia pakottavia syitä, joiden perusteella pyydettyjen asiakirjojen ilmaiseminen on perusteltua (toisen perusteen toinen osa).
               
            
                  3)
               
               
                  Kolmas kanneperuste, jonka mukaan komissio loukkasi SEUT 296 artiklassa määrättyä perusteluvelvollisuutta ja Euroopan unionin perusoikeuskirjan 41 artiklassa määrättyä kantajan oikeutta hyvään hallintoon.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).